OpenLLM-France/wikimedia huggingface dataset:
# Enrouedad

An enrouedad a zo un hollad a servijoù internet diabarzh en ur rouedad lec'hel. N'eus nemet postoù ar rouedad-mañ (pe un hollad a rouedadoù lec'hel) a c'hell implijout anezhañ. Graet e vez gant ar stumm kliant-servijer dre implijout ar c'homenad TCP/IP, evel da skouer ar merdeerioù internet (kliant) o eskemm titouroù gant ul lec'hienn bennak (servijer).
Tri live zo an aliesañ hag a ya d'ober un enrouedad:
* Al live kliant: evito eo graet an enrouedad, tremen a reont dre ur merdeer evit labourat ganti. (implijout a reont ar protokol http)
* Al live "middleware" : ur servijer pe servijerioù web a vez kavet el live-se enno arloadoù. Gallout a reont treiñ rekedoù SQL, skriptoù a-benn goulennaouiñ an diaz roadennoù.
* Al live diaz: ur servijer gant un diaz roadennoù zo el live-mañ.
Meur a c'hliant a zo gant un enrouedad evel-just, urzhiataerezhioù ar rouedad lec'hel int. Gallout a ra un embregerezh kaout meur a servijer web evit efedusaat an eskemmoù, met seul uheloc'h an niver a c'hlianted (implijerien), seul uheloc'h an niver a eskemmoù hag a ezhommoù dafar (urzhiataerioù, servijerioù ouzhpenn...).
# Ensavadur meur war an elektronik hag an teknologiezhioù niverel

An Ensavadur meur war an elektronik hag an teknologiezhioù niverel (EMEN), pe "Institut supérieur de l'électronique et du numérique" (ISEN) e galleg, a zo ur skol-ijinourien brevez staliet e Brest, Roazhon, Rijsel, Tolon ha Fes (Maroko). Diplomoù ar skol a zo anavezet gant ar Stad.
Krouet e oa bet an EMEN e 1956 e Rijsel.

## EMEN Brest

Skourr Brest an EMEN a zo digor abaoe 1994. Staliet emañ ar skol e karter Keredern.

## Liammoù diavaez

* (fr) Lec'hienn ofisiel ar skol
# Enrique Iañ

* Enrique Iañ Kastilha (1204-1217), roue Kastilha entre 1214 ha 1217;
* Enrique Iañ Navarra (1238 - 1274) "el Gordo", roue Navarra entre 1270 ha 1274;
* Henrique Iañ Portugal (1512-1580) "el Casto", kardinal ha roue Portugal entre 1578 ha 1580.

## Pennadoù kar

* Enrique II
* Enrique
# Enrique Santos Discépolo

Enrique Santos Discépolo a oa ur soner arc'hantinat ha saver tonioù tango.

## Liamm diavaez

* Cambalache (1934)
# Enrique Kastilha

Enrique Kastilha, pe Herri Kastilha , pe Enrique de Castilla e spagnoleg, zo bet anv meur a roue pe a briñs eus Kastilha.
* Enrique Iañ Kastilha (1204-1217), Roue Kastilha entre 1214 ha 1217, mab da Alfonso VIII, Roue Kastilha, ha d'e bried Leonor Plantagenêt;
* Enrique Kastilha "El Senador" (1230-1303). Infant Kastilha, mab da Fernando III Kastilha el Santo, Roue Kastilha ha León, ha d'e bried Beatriz de Suabia. Tutor ar roue Fernando IV el Emplazado e-pad e vinorelezh;
* Enrique Kastilha (1288-1299). Infant Kastilha, mab da Sancho IV el Bravo, Roue Kastilha ha León, ha d'e bried María de Molina;
* Enrique II Kastilha (1333/1334-1379), anvet ivez Enrique de Trastámara. Roue Kastilha entre 1367 ha 1379. Mab da Alfonso XI ha Leonor Núñez de Guzmán‎;
* Enrique Kastilha (1378-1404) (1378-1404). Noble castellano. Mab da Enrique II Trastámara, Roue Kastilha ha León, ha d'an itron Juana de Sousa. En 1380 e voe anvet da zug Medina-Sidonia ha da gont Cabra.

## Pennadoù kar

* Enrique
* Rouaned Kastilha
# Enrique de Malaca

Enrique de Malaca pe de Molucca, anavezet ivez evel Enrique el Negro (ganet war-dro 1495), a voe jubennour ha sklav Fernão de Magalhães ha moarvat an den kentañ oc'h ober tro ar bed.
N'ouzer ket pe e oa Enrique genidik eus Sumatra (en Indonesia), eus Malaca (en Malasia) pe eus Cebú (er Filipinez). N'eo ket resisaet gant Antonio Pigafetta, a oa kronikour gant Magallanes. Martezeadennoù all zo bet steuet gant oberourien all diwezhatoc'h. Hervez ar romantour maleziat Harun Aminurashid e oa eus Malasia, hag an anv Panglima Awang a ra anezhañ en e romantoù istorel.
Dizemglev zo ivez da c'houzout hag ober a reas tro ar bed e gwirionez, pa zistroas e 1521 d'ar Filipinez, a-raokl d'ar Spagnol Sebastián Elcano echuién e hini en 1522 en Spagn.

## Orin

Tapet e voe Enrique en Sumatra en 1511. Ma tegemerer displegadurioù Fernando de Magallanes e tlee bezañ entre 12 ha 18 vloaz. Da neuze edo Magallanes er Molukez en un droiad dindan c'hourc'hemenn Diego Lopez Sequeira hag Alfonso de Albuquerque, evel unan eus trevadennerien bortugalat e toleadoù zo eus Malasia hag Indonezia.

## Liammoù diavaez

* Notennoù db Pigaffetta en levraoueg skol-veur Yale
* Mazaua
* Notas sobre Pigafetta, Mazua, y Ginés de Mafra, marineros de Magallanes
* Enrique
* Pigafetta
* PDF Enrique de Malacca en español
* Magallanes
# Enrique Simonet

Enrique Simonet Lombardo (València, 1866 - Madrid, 1927) a oa ul livour spagnol.
. Hervez a lavare e c'hoantaas mont da veleg pa oa bihan, met buan e troas ouzh al livañ. Studiañ a reas an arz en Escuela de Bellas Artes de San Carlos en e gêr c'henidik, met mont a reas da chom da gêr Málaga ma teskas ar vicher gant al livour, valensat eveltañ, Bernardo Ferrándiz, ma'z eus anezho patromoù an escuela malagueña a liverezh.

## Pennadoù kar

* Barn Paris (Simonet)

## Taolennoù

* Decapitación de San Pablo (Sant Paol dibennet, 1887 (Malaga).
* La autopsia , eoullivadur war lien, 1890 (mirdi Malaga).
* Flevit super illam (Gouelañ dezhi a reas), eoullivadur, (Mirdi ar Prado).
* Afrodite dirak Paris, hag Atena (en tu kleiz pellañ) ha Hera en o c'hichen. Barn Paris gant Enrique Simonet, war-dro 1904 (mirdi Malaga).
a vo kavet e Wikimedia Commons.
# Ensavadur Árni Magnússon

An Ensavadur Árni Magnússon (Stofnun Árna Magnússonar en islandeg) zo un aozadur e Reykjavík, kêrbenn Enez ar Skorn, ma vez gwarezet an dornskridoù islandek kozh, hag en o zouez al Landnámabók (Levr an Trevadennañ en Enez ar Skorn), an Heimskringla hag ar meurzanevelloù anvet saga .

## Istor

Pa voe roet hec'h emrenerezh da Enez ar Skorn en 1904 gant Danmark e voe goulennet gant Breujoù an enezenn, (Alþing) digant Danmark daskor dezho an dornskridoù dastumet gant al lenneg Árni Magnússon. En 1927, 23 bloaz goude e voe daskoret un toulladig, ha bodet en un ensavadur anvet « Handritastofnun Íslands », Ensavadur Dornskridoù Island.
En 1972, daskoret an holl zornskridoù, e voe kemmet an anv e « Stofnun Árni Magnússonar á Íslandi », 'Ensavadur Árni Magnússon en Island, anavezet ivez evel « Árnastofnun ». Distag eo diouzh skol-veur Island met kenlabourat a ra ganti.

## Men emañ

Annezet eo er savadur Árnagarður, war dachenn skol-veur Island e Reykjavík.

## Dornskridoù

Sed o anvioù
* AM 113 fol (Íslendingabók)
* AM 371 4to (Landnámabók)
* AM 738 4to
* GKS 1005 fol (Flateyjarbók)
* GKS 2367 4to (Edda de Snorri)
* SÁM 66

## Liammoù diavaez

* (is) et (en) An Ensavadur Árni Magnússon
* (is) An dornskridoù en-linenn
* (is) ha (en) Skol-veur Enez ar Skorn
# Dorioù-ar-Gougleiz

Dorioù-ar-Gougleiz :
| An ti-kêr. ||
| Anv gallek (ofisiel) | Les Portes-du-Coglais |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Entraven |
| Kod kumun | 35191 |
| Kod post | 35460 |
| Maer Amzer gefridi | Aymar de Gouvion-Saint-Cyr 2017-2026 |
| Etrekumuniezh | Kumuniezh kumunioù Kouenon Marzoù Breizh |
| Bro velestradurel | Bro Felger |
| Lec'hienn Web | http://www.lesportesducoglais.fr/ |
| Poblañsouriezh ||
| Poblañs | 2 283 ann. (2020) |
| Stankter | 56 ann./km² |
| Douaroniezh ||
| Daveennoù lec'hiañ | 48° 26′ 37″ Norzh 1° 18′ 28″ Kornôg / 48.4436111111, -1.30777777778 |
| Uhelderioù | bihanañ 70 m — brasañ 184 m |
| Gorread | 40,71 km² |
| Dorioù-ar-Gougleiz ||
| kemmañ |
Dorioù-ar-Gougleiz (Les Portes-du-Coglais e galleg) a zo ur gumun eus Breizh e departamant Il-ha-Gwilen.

## Istor

Krouet eo bet d'ar 1añ a viz Genver 2017, o vodañ kumunioù Gougleiz, Kell-Gougleiz ha Montourz.

## Monumantoù ha traoù heverk

* Iliz Sant-Yann-Vadezour e Gougleiz.
* Iliz Sant-Pêr e Kell-Gougleiz.
* Chapel Sant-Gorgon e Montourz.

## Melestradurezh

Roll ar vaered :
| Mare | Mare | Anv | Strollad | Karg |
| 11 Genver 2017 | → bremañ | Aymar de Gouvion-Saint-Cyr | LR | Kuzulier departamant (abaoe 2015) |

## Pennadoù kar

* Gougleiz,
* Kell-Gougleiz,
* Montourz.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Diaz-titouroù KerOfis gant Ofis Publik ar Brezhoneg.
* ↑ (fr) Arrêté n°2016-20124 du 30 septembre 2016 portant création de la commune nouvelle « Les Portes du Coglais »
* ↑ (fr) Hervé Pittoni, « Commune nouvelle Les Portes du Coglais : Aymar de Gouvion-Saint-Cyr premier maire », La Chronique républicaine, 12 Genver 2017
# Dormentes

Dormentes zo ur gumun eus Brazil e Pernambuco.
# Dorje Shugden

Dorje Shugden zo anv un den deuet da vezañ dharmapāla (doue ar gonnar) er voudaegezh tibetan, pe er skolioù Gelug ha Sakya anezhi da vihanañ. Kondaonet eo e azeulerien gant an dalai lama.

## Liammoù diavaez

* A-du gant Dordje Shougden
** Shugdèn Society, en India
** Western Shugdèn Society
** Bouda ar Furnezh, Dordjé Shougdèn
** Dordjé Shougdèn hag an Dalai Lama o skuilhañ an dharma a-unan
* A-enep Dordjé Shougdèn
** https://web.archive.org/web/20080812043132/http://www.antishugden.com/
** An dalai lama e Breizh e 2008 a-enep feizidi Dorje Shugden
# Doris

Doris zo un anv-badez saoznek, a orin gresianek, roet d'ar merc'hed, hag a gaver e broioù all.

## Orin

Dont a ra an anv eus an doueez hellazat Doris.
Tud all c'hoazh, e mojennoù kozh Hellaz a oa en anv-se ivez:
* Doris, merc'h d'an doueez, a oa an eil nereidenn
* Doris, ur serc'h d'an doue Poseidon, mamm da Sima.

## Eilstummoù

* Doride, en italianeg

## Lid

Pa n'eus sant ebet en anv-se e vez lidet an anv da Ouel an Hollsent.

## Tud

* Doris Day, aktourez ha kanerez amerikan
* Doris Dragović, kanerez kroat
* Doris Duranti, aktourez italian
* Doris Humphrey, korollerez stadunanat, e deroù an XXvet kantved.
* Doris Lessing, skrivagnerez saoz, Priz Nobel al lennegezh e 2007.
* Doris Nefedov (1942 - 1969), kanerez alaman, anavezet evel Alexandra,
* Doris Roberts, aktourez stadunanat
* Doris Zinkeisen (1898 – 1991), livourez skosat

## Lec'hanvioù

* Doris, pe Dorida, en Hellaz kozh.

## Traoù

Un dra eo an doris. Roet eo bet an anv
* d'ar gontell a veze graet ganti pa veze aberzhet ul loen d'an doueed;
* d'ur vag-savete, an doris.
# Doris (doueez)

Dôris (Δωρίς e henc'hresianeg) a oa merc’h da Okeanos ha Thetis, ha gwreg da Nereüs, a oa breur dezhi. Mamm e oa d'an Nereidezed, a oa hanter-kant anezho. Unan eus doueezed ar mor eo eta. Moereb e oa ivez da Atlas, an Titan en devoa da zougen an oabl war e zivskoaz peogwir e oa c'hoar d'e vamm, Klymene.
A-wechoù e vez graet anv anezhi evel pa vije ar mor anezhi

## Doris amara suam non intermisceat undam...

(Vergilius, écl. X.)
a-wechoù all evel pa vije ur verc'h dezhi:

## Ἱπποθόη τ' ἐρόεσσα.

(Hesiodos, Theogonia , v. 251.)
# Doris Ilda Allen

Doris "Lucki" Ilda Allen, ganet d'an 9 a viz Mae 1927 hag aet da Anaon d'an 11 a viz Even 2024, a oa ur gelennerez sport eus El Paso, e Texas, a oa bet ezel eus ar Women's Army Corps (WAC) eus an US Army e 1950. Deuet e oa da vezañ un arbennigourez war ar spierezh ha teir gwech eo bet oc'h ober un dro-vrezel e Vietnam. Brudet eo bet evit bezañ rakwelet Argadenn an Tết ha tizhet palioù all, setu perak eo bet enoret en ur vezañ degemeret er Military Intelligence Hall of Fame e 2009.
# Dormelletto

Dormelletto zo ur gumun eus Italia, e proviñs Novara, e rannvro Piemonte.
# Gantz

Gantz (japaneg: ガンツ, Hepburn: Gantsu) zo un heulad manga japanat skrivet ha treset gant Hiroya Oku. Gantz a gont istor Kei Kurono ha Masaru Kato. An daou anezho zo marvet en ur gwallzarvoud, flastret gant un tren o saveteiñ unan bennak kouezhet war an hent-houarn. Dihuniñ a reont en ur sal gant lod tud all marvet nebeut amzer zo. Rediet int da gemer perzh en ur "c'hoari": armet ha dafaret gant armoù dazontel, ret eo dezho lazhañ euzhviled ha boudoù-bev maez egorel. Ar manga kement hag an dresadenn-vev zo brudet evit bezañ feuls gant lodennoù reizhel kreñv.

## Liammoù diavaez

* (ja) Lec'hienn ofisiel Gantz
# Gangtok

Gangtok eo kêr-benn ha kêr vrasañ stad Sikkim en Unaniezh India, en Himalaya. 98 658 a dud a oa o vevañ enni e 2011.

## Liammoù diavaez

a vo kavet e Wikimedia Commons.
# Gangteeg

Ur yezh sinek-tibetek eus is-skourr yezhoù koukiek-tchinek an norzh eo ar gangteeg (gan(g)te) komzet gant tro-dro da 11.000 den en holl (1997) e Manipour, Meghalaya hag Assam en India hag ivez e Myanmar.

## Gwelet ivez

* Yezhoù koukiek-tchinek-nagaek
* Yezhoù koukiek-tchinek
# Gansu

Gansu (e sinaeg : 甘肃) zo ur proviñs eus Republik Pobl Sina, e kreiz-gwalarn ar vro, etre Tibet ha Mongolia. An anv Gansu a voe implijet evit ar wech kentañ da vare an dierniezh Song. Graet eo diwar anv div gêr : Gan (nepell diouzh Zhangye) ha Su (nepell diouzh Jiuquan).
g • ka • ke Proviñsoù ha tiriadoù Sina :
| Proviñsoù | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · Yunnan · Zhejiang |
| Rannvroioù emren | Guangxi · Mongolia an Diabarzh · Ningxia · Xinjiang · Xizang (Tibet) |
| Munisipaliezhioù | Beijing · Chongqing · Shanghai · Tianjin |
| Gant statud ispisial | Hongkong · Macau |
# Ganzaeg

Ur yezh omotek eus is-skourr yezhoù maoek ar c'hornôg eo ar ganzaeg (ganza, ganzo pe koma) komzet e kornôg Oromo en Etiopia (1982).
Tost a-walc'h eo d'ar hozoeg-sezeg.
Tost marv eo ar yezh-mañ.

## Gwelet ivez

* Yezhoù maoek (omotek)
* Yezhoù afrez-aziatek
# Gangi

Gangi zo ur gumun eus Meurgêr Palermo e Sikilia.
# Ganllwyd

Ganllwyd zo ur gêriadenn hag ur gumuniezh en hanternoz Kembre, e kreisteiz Gwynedd, e-kichenik Dolgellau.
# Ganshoren

a vo kavet e Wikimedia Commons.
Ganshoren a zo ur gumun eus Rannvro Brusel-Kêrbenn e Belgia.
* Lec'hiadur
* Banniel
* Skoed

## Douaroniezh

* Gorread : 2,44 km²
* Poblañs (2022) : 25 252 a dud
* Stankter : 10 349 den/km²
# Charlotte Slottsberg

Charlotte Slottsberg, pe Gustava Charlotta Slottsberg, ganet e Stockholm e 1760 ha marvet eno ivez e 1800, a oa ur gorollerez svedat, en un amzer ma oa tost an holl gorollerezed a live uhel o tont eus Bro-C'hall pe Italia, evel Ninon Dubois le Clerc ha Giovanna Bassi.

## He buhez

Ganet e oa Charlotte Slottsberg en un tiegezh paour, merc'h da Andreas Slottsberg, oberour perukennoù, ha da Lovisa Charlotta Schumbardt, korollerez. Pa oa bugel e tañse gant kompagnunezhioù bihan war leurennoù bihan en-dro da gêr Stockholm, war un dro gant he mamm hag he div voereb korollerezed.
Goude-se e voe kelennet e bagad ar c'horollerezed gall Du Londel e lez ar rouanez Lovisa Ulrika. E miz Here 1771 e kaver roud eus he mamm, "Madame Slottsberg", hag eus an div voereb, evel implijadezed e kompagnunezh barrez Bollhuset.
E 1773, da 13 vloaz, e kavas fret e C'hoarigan Roueel Sveden en Bollhuset evel eil korollerez.
Koroll a reas e Kompagnunez Barrez Sveden. Eus 1777 da 1797 e voe serc'h da zug Sudermanie, a voe lakaet da roue hag anvet Karl XIII en 1796.
Pa voe staget Magdalena Rudenschöld (1794) ouzh post ar vezh, tamallet dezhi bout trubarderez, e voe kontet e oa tud en engroez o lavarout eo Charlotte Slottsberg an hini a ranke bezañ war ar chalfod e-lec'h Rudenschöld, hag arsailhet e voe he c'harroñs.

## Levrlennadur

E svedeg
* Carin Österberg: Svenska Kvinnor; föregångare, nyskapare (Svedadezed : Diaraogadezed; pionerezed) (1990)
* Ingvar Andersson: Gustavianskt (An Oadvezh gustavian)
* http://www.amadeusonline.net/almanacco.php?Giornata=Marted%EC&Giorno=22&Mese=09.
* Kungliga teatern: Repertoar 1773-1973 (The repertoire of the royal theatre 1773-1973) 1974
* https://web.archive.org/web/20070927202956/http://www.muslib.se/ebibliotek/STM/STM1984/STM1984KuzmickHansell.pdf
* http://www.bankgarden.se/index.php?l=netherwood,
* https://runeberg.org/ordochbild/1912/0077.html,
* "Svenska män och kvinnor, bok nr 7", Torsten Dahl, 1954,
* Lars Löfgren, "Svensk teater", (C'hoariva Sveden),
* Klas Ralf: Operan 200 år. Jubelboken (200 bloavezh c'hoarigan. The Jubilee Book) Prisma
* Oscar Levertin: Teater och drama under Gustaf III ( C'hoariva ha drama e-pad ren Gustav III) Albert Bonniers förlag, Stockholm, Fjärde Upplagan (1920)
* http://www.archive.org/stream/svenskafolketsun07grimuoft/svenskafolketsun07grimuoft_djvu.txt
* Carl G. Rimberg: Svenska folket underbara öden (Planedennoù marzhus tud Sveden)

## Pennadoù kar

* Hedda Hjortsberg
* Charlotta Eckerman
# Charlotte d'Albret

Charlotte d'Albret, ganet en 1480 ha marvet d'an 11 a viz Meurzh 1514, itron Châlus, a oa un dimezell eus lez Bro-C'hall, dimezet da Cesare Borgia.
Merc'h e oa da Alan Albret, aotrou Albret, dug Guyenne ha beskont Tartas ha meur a lec'h all Françoise de Bretagne (Françoise de Blois), beskontez Lemojez, kontez Périgord; he breur Yann III a oa roue Navarra.
En 1499 e rankas dimeziñ da Cesare Borgia, mab d'ar pab Alesant VI. Kement-se a oa aozet gant ar roue Loeiz XII evel ul lod eus ur marc'had etre ar roue gall hag ar pab. Ar roue a felle dezhañ kaout aotre da derriñ e eured gant Janed Bro-C'hall, merc'h ar roue kozh Loeiz XI, evit dimeziñ d'an intañvez Anna Vreizh. En eskemm e roe Loeiz XII un dugelezh da vab ar pab, ar Valentinois, hag ur wreg a noblañ uhel, Charlotte d'Albret.

## Dimeziñ

D'an 12 a viz Mae 1499 e timezas da Cesare Borgia. Ur verc'h o doe:
* Louise Borgia pe Louise de Candia-Borgia et d'Albret, pe Louise de Valentinois ( 17 a viz Mae 1500-1553)

## Levrlennadur

* Inventaire de la duchesse de Valentinois, Charlotte D'Albret, Edmond Bonnaffé, 1878, A. Quantin (Paris)
* Charlotte d'Albret, femme de César Borgia, et le château de La Motte-Feuilly, Gustave Schlumberger, Paris, Plon ; 1913, extrait de la Revue des deux Mondes (1912)
* De Charlotte d'Albret à George Sand; chroniques du Bas-Berry, Louis Peygnaud Éd. , 1948
# Charlotte Perrelli

Charlotte Perrelli (1974-) zo ur ganerez svedat.

## Albomoù

* 1999 - Charlotte
* 2001 - Miss Jealousy
* 2004 - Gone Too Long
* 2006 - I din röst
* 2008 - Hero
* 2008 - Rimfrostjul
* 2012 - The Girl

## Liammoù diavaez

a vo kavet e Wikimedia Commons.
# Charlotte Rampling

Tessa Charlotte Rampling zo un aktorez saoz, ganet d'an 5 a viz C'hwevrer 1946 e Sturmer, Essex, Bro-Saoz.
# Charlotte Valandrey

Charlotte Valandrey, bet ganet Anne Charlotte Marie Pascal (Pariz, 29 a viz Du 1968 - Pariz, 13 a viz Gouere 2022), a oa un aktourez hag ur skrivagnerez c'hall.
E 1985 e tibabas an anv Charlotte Valandrey en enor da Val-André, al lec'h ma voe desavet adalek an oad a c'hwec'h vloaz, a-raok mont da chom da Bariz, e penn-kentañ ar bloavezhioù 1980.

## Un nebeud filmoù
### Sinema

* 1985 : Rouge Baiser, sevenet gant Véra Belmont.
* 1986 : Taxi Boy gant Alain Page.
* 1987 : Les Fous de Bassan gant Yves Simoneau, I1987IIFucking Fernand gant Gérard Mordillat.
* 1991 : Toujours seuls gant Gérard Mordillat (eil film a-gevret).
* 1992 : Orlando gant Sally Potter.
* 1993 : En compagnie d'Antonin Artaud gant Gérard Mordillat (trede film a-gevret).
* 2007 : La Mémoire de l'eau gant Bernard Murat.
* 2009 : Le Bal des actrices gant Maïwenn.

### Skinwel

* 1991-2000 : Les Cordier, juge et flic.

## C'hoariva

War al lec'hienn Les Archives du Spectacle.
* 1993 : Roméo et Jeannette gant Jean Anouilh, leurennet gant Daniel Ivernel, Théâtre de l'Œuvre.
* 1998 : Les Mains sales gant Jean-Paul Sartre, leurennet gant Jean-Pierre Dravel, Théâtre Antoine.
* 2007 : La Mémoire de l'eau gant Shelagh Stephenson, leurennet gant Bernard Murat, Petit Théâtre de Paris.
* 2009 : Le siècle sera féminin ou ne sera pas, leurennet gant Dominique Coubes, Théâtre du Gymnase Marie Bell.

## Un nebeud levrioù

* L'Amour dans le sang, Le Cherche midi (2005) (ISBN 2290353663).
* De Cœur inconnu, Le Cherche midi (2011) (ISBN 9782749121277).
* N'oublie pas de m'aimer, Le Cherche midi (2012) (ISBN 978-2749125688).
* Vers le 8e ciel, Xo (2014) (ISBN 2845636547).

## Liammoù diavaez

* Blog ofisiel
* Charlotte Valandrey war Internet Movie Database.
* Charlotte Valandrey war Les GENS du CINEMA.
# Charlotte Württemberg

Charlotte Württemberg, pe Charlotte von Württemberg en alamaneg, zo anv roet da ziv briñsez:
* Charlotte Augusta Matilda‎ (1766-1828), merc'h d'ar roue saoz George III, rouanez Württemberg,
* Charlotte von Württemberg (1807–1873), dimezet d'an dug-meur Mikael Pavlovich Russia, anavezet ivez evel Elena Pavlovna

## Pennadoù kar

* Charlotte
* Württemberg
# Charlotte Kiprenez

Charlotte de Lusignan, pe Charlotte Kiprenez, (Nikosia, Kiprenez, 28 a viz Mezheven 1444 - Roma, 16 a viz Gouhere 1487), a oa merc'h henañ ar roue Yann II Kiprenez hag Elena Palaiologina.
Dimeziñ a eure d'an 21 a viz Kerzu 1456 da Yann Coimbra, priñs Antiochia, a varvas kontammet d'an 21 juin 1457 e Nikosia. Bloaz war-lerc'h, pa varvas he zad, e oa anvet da rouanez Kiprenez (1458).
Ur breur bastard he doa, Jakez III Kiprenez, a oa arc'heskob, ha hennezh en doa graet emglev gant sultan Egipt evit dont a-benn da vout roue en he lec'h. Tec'hel a reas al lezvreur da lez Al-Achrâf Sayf ad-Dîn Inal al-Ala’i, sultan mamelouk Egipt.
En 1459 e timezas d'ur c'henderv, Loeiz Savoia, pe Loeiz Genève (1436-1482), kont Genève.
E-keit-se edo Jakez oc'h ober itrikoù e lez ar sultan. Hag e miz Gwengolo 1460 e tegouezhas e penn ur bagad mamelouk da aloubiñ an enezenn. E-pad tri bloaz e stourmas ar rouanez gant he baroned e kreñvlec'h Kyrenia a voe kemeret gant o enebourien e miz Gwengolo 1463. Kuit ez eas Charlotte da Italia. En 1485 e roas he gwirioù war Kiprenez ha Jeruzalem d'he niz Charlez Iañ Savoia. Mervel a reas d'ar 16 a viz Gouhere 1487 e Roma. Beziet eo e penniliz Sant-Pêr er Vatikan. Bugel ebet n'he doa bet goude bout dimezet div wech.
# Charlotte Prusia

Charlotte Prusia, pe Charlotte von Preußen en alamaneg, zo anv meur a briñsez eus Prusia.

## Priñsezed

* Friederike Charlotte von Preußen (1767-1820)
* Charlotte von Preußen (1798-1860), pe Alexandra Fjodorowna, impalaerez Rusia, dimezet d'an tsar Nikolaz Iañ, anavezet evel Alexandra Feodorovna Rusia ;
* Charlotte von Preußen (1831-1855), merc'h d'ar priñs Albrecht von Preußen, dugez Sachsen-Meiningen;
* Charlotte von Preußen (1860-1919), merc'h da Friedrich III Alamagn , dugez Sachsen-Meiningen.

## Lestr

* Prinzessin Charlotte von Preußen (1816), ul lestr e Prusia e 1816.

## Pennadoù kar

* Charlotte
* Preußen
* Anne von Preußen
* Auguste von Preußen
# Charlotte Vega

Charlotte Elizabeth Vega, ganet d'an 10 a viz C'hwevrer 1994 e Madrid, zo un aktourez ha top model spagnol. Brudet eo bet evit he roll er film spagnol The Misfits Club embannet e 2014, evit ar roll pennañ er film iwerzhonat The Lodgers (2017). C'hoariet he deus ivez rolloù penn e stiradoù skinwel spagnol e 2015 – trede koulzad ar stirad Velvet hag er c'houlzad nemetañ eus ar stirad skinwel saoz-spagnolat The Refugees.

## Filmlennadur
### Filmoù

| Bloavezh | Titl | Roll | Notenn(où) |
| 2012 | Rec 3: Genesis | Dama de Honor 2 | |
| 2013 | Los inocentes | Eve | |
| 2013 | Another Me | Monica Meldrum | |
| 2014 | The Misfits Club | Valeria | |
| 2017 | Danielle | Danielle | Film berr |
| 2017 | The Bookshop | Kattie | |
| 2017 | Proyecto tiempo | Eva (Joven) | |
| 2017 | The Lodgers | Rachel$^,$ | |
| 2017 | American Assassin | Katrina | |
| 2017 | Provenance | Sophia | $^,$ |
| 2018 | La Banda | Alicia | |
| 2021 | Wrong Turn | Jen Shaw | |

### Skinwel

| bloavezh | Titl | Roll | Notenn(où) |
| 2013–2014 | El secreto de Puente Viejo | Rita Aranda | 53 lodenn |
| 2014–2015 | The Refugees | Sofía | 7 lodenn |
| 2015 | Velvet | Lucía Márquez | 12 lodenn |
| 2016 | Lo que escondían sus ojos | Carmen Díez de Rivera | Ministirad |
| 2020 | Warrior Nun | Zori | Roll alies |

## Liammoù diavaez

* Charlotte Vega war IMDb
* ↑ "Review: In ‘The Lodgers,’ Something Wicked This Way Trundles" (in en).
* ↑ "Irish horror is on the fright track - Independent.ie" (in en), Independent.ie.
* ↑ "The Lodgers: A horror set in Ireland’s ‘most haunted house’" (in en-US), The Irish Times.
* ↑ Provenance. Kavet : 16 March 2018.
* ↑ Christian McKay, Charlotte Vega drama 'Provenance' gets sales deal (exclusive). Kavet : 16 March 2018.